लाहौर. नवाज शरीफ अपनी नातिन की शादी में पीएम नरेंद्र मोदी से तोहफे में मिला साफा बांधे नजर आए। रविवार को पाकिस्तानी पीएम की नातिन मेहरुन्निसा की शादी थी। बीते शुक्रवार दो घंटे 40 मिनट के लिए लाहौर में रुके मोदी ने शरीफ को राजस्थानी गुलाबी साफा गिफ्ट किया था।
शरीफ की पार्टी ने कहा- नवाज को मोदी के तोहफे की कद्र है
- शरीफ की पार्टी पीएमएल-एन के एक सूत्र के मुताबिक, मोदी से मिले तोहफे को अपने सिर पर सजाने का मतलब यह हुआ कि पाकिस्तानी पीएम पड़ोसी मुल्क के साथ अच्छे रिश्ते रखने को लेकर गंभीर हैं। उन्हें मोदी से मिले तोहफे की कद्र भी है।
किससे हुई नवाज की नातिन की शादी?
- मेहरुन्निसा नवाज की बेटी मरियम की बेटी हैं। उनकी शादी पुश्तैनी घर जट्टी उमरा में हुई।
- मेहरुन्निसा की शादी राहिल मुनीर से हुई।
- राहिल पाकिस्तान के जाने-माने कारोबारी चौधरी मुनीर के बेटे हैं।
- मेहरुन्निसा और राहिल ने लंदन के स्कूल ऑफ इकोनॉमिक्स से पढ़ाई की है।
- जब मोदी शुक्रवार को शरीफ के घर पहुंचे थे, तो उस वक्त जिन मेहमानों ने भारतीय पीएम से मुलाकात की थी, उनमें चौधरी भी थे।
- उसी दौरान मोदी ने शरीफ को गिफ्ट दिया था।
- शाम को शादी के बाद वलीमा (रिसेप्शन) रखा गया था। इसमें दो हजार से ज्यादा गेस्ट शामिल हुए थे।
- पाकिस्तान के अलावा, सऊदी अरब से भी कुछ मेहमान पहुंचे थे।
मोदी ने शरीफ के घर पर क्या किया?
1. शरीफ की मां के पैर छुए थे
- सूत्रों के मुताबिक, शुक्रवार को जैसे ही शरीफ की मां हॉल में आईं, मोदी ने उनके पैर छुए।
2. भारत-पाकिस्तान के रिश्तों पर हुई थी बात
- मेहरुन्निसा की शादी की रस्मों के बीच जट्टी उमरा में एक घंटे तक मोदी और शरीफ के बीच दोनों देशों के रिश्तों को लेकर भी बात हुई थी।
शरीफ ने कैसे की थी मोदी की मेहमाननवाजी?
- मोदी के स्वागत में शरीफ के बेटे हसन और उनकी फैमिली के बाकी मेंबर भी मौजूद थे।
- न्यूज एजेंसी पीटीआई के मुताबिक, मोदी के लिए जट्टी उमरा में शरीफ के पुश्तैनी घर (रायविंड) में खाने का खास इंतजाम था।
- मेन्यू में साग और दाल थी। सभी डिशेस देसी घी में बनाई गई थीं।
- भारतीय पीएम को इस दौरान कश्मीरी चाय भी परोसी गई।
- मोदी के साथ 72 घंटे के वीजा पर लाहौर के जट्टी उमरा में भारत की ओर से कुल 11 मेंबर पहुंचे थे।
भारत-पाक रिश्तों में कैसी रही मोदी की गिफ्ट डिप्लोमेसी?
- मोदी ने ओथ सेरेमनी में शरीफ को बुलाया। तोहफे में उनकी मां के लिए शॉल भिजवाई। शरीफ के बेटी मरियम ने ट्वीट करके इस सुंदर गिफ्ट के लिए मोदी को थैंक-यू कहा।
- 6 जून 2014 को मोदी ने ट्वीट करके बताया कि शरीफ ने भी उनकी मां के लिए साड़ी भेजी थी।
- जून 2015 में ईद पर शरीफ ने मोदी को आम भेजे तो मोदी ने उन्हें रमजान की बधाई दी।
दुनियाभर के नेताओं को मोदी के गिफ्ट
1. बराक ओबामा
- सितंबर में 2014 में पीएम बनने के बाद पहली यूएस विजिट के दौरान मोदी ने ओबामा को कई गिफ्ट दिए।
- इनमें महात्मा गांधी के शब्दों में समझाई गई गीता, मार्टिन लूथर किंग की फ्रेम्ड फोटो, 1958 में किंग के दौरे की रेयर रिकॉर्डिंग और वीडियो शामिल था।
- जनवरी 2015 में इंडिया विजिट पर आए ओबामा को मोदी ने एक खास टेलीग्राम गिफ्ट किया था। 1950 में इसे उस समय के यूएस सेक्रेटरी ऑफ स्टेट ने भारत भेजा था।
- मिशेल ओबामा को बनारसी साड़ियां दी।
2. क्वीन एलिजाबेथ
ब्रिटेन विजिट के दौरान मोदी ने क्वीन एलिजाबेथ को बनारस में बना स्टोल, चायपत्ती और शहद दिया।
3. डेविड कैमरन
- ब्रिटेन दौरे के दौरान मोदी ने ब्रिटिश पीएम को एक हेंडिक्राफ्टेड बुकएंड दिया। लकड़ी, मार्बल और चांदी के बने इस बुकएंड में गीता के श्लोक लिखे थे।
4. फ्रांस्वा ओलांद
- अपने पहले फ्रांस विजिट के दौरान पीएम ने प्रेसिंडेंट ओलांद को एक पेंटिंग गिफ्ट की थी। इसका टाइटल '‘Tree of Life' था।
- इसे ओडिशा के पेंटर भास्कर महापात्रा ने बनाया था। पेंटिंग भारतीय समाज में नेचर के सम्मान को दर्शाती है।
आगे की स्लाइड्स में देखें शरीफ की नातिन की शादी की फोटोज...
hin_Deva awa_Deva hin_Deva hin_Deva hin_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva kas_Deva hin_Deva hne_Deva hin_Deva kas_Deva hin_Deva hin_Deva hin_Deva